Komisijos reglamentas (EB) Nr. 672/2004
2004 m. balandžio 13 d.
2003/2004 prekybos metams nustatantis sumas, kurios mokamos pagal Tarybos reglamentą Nr. 136/66/EEB pripažintoms alyvuogių aliejaus gamintojų organizacijoms ir jų asociacijoms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1], ypač į jo 20d straipsnio 4 dalį,
kadangi:
(1) Reglamento Nr. 136/66/EEB 20d straipsnio 1 dalyje numatytas pagalbos gamybai procentas, kuris neišmokamas, siekiant padėti finansuoti pripažintų gamintojų organizacijų ir jų asociacijų darbą. 1998/1999, 1999/2000, 2000/2001, 2001/2002, 2002/2003 ir 2003/2004 prekybos metams tas procentas yra 0,8 %.
(2) 1998 m. spalio 30 d. Komisijos reglamento (EB) Nr. 2366/98, nustatančio išsamias pagalbos sistemos alyvuogių aliejaus gamybai taikymo taisykles 1998/1999, 1999/2000, 2000/2001, 2001/2002, 2002/2003 ir 2003/2004 prekybos metams [2] 21 straipsnio 1 dalyje numatyta, kad gamintojų organizacijoms ir jų asociacijoms mokami pagalbos dydžiai nustatomi remiantis prognozuojamu bendru skiriamos pagalbos dydžiu. Tokiu būdu kiekvienoje valstybėje narėje dėl pirmiau minėtos neišmokėtos pagalbos sukauptos lėšos turi būti tinkamai paskirstytos tiems, kurie turi teisę jas gauti.
(3) Šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2003/2004 prekybos metams Reglamento (EB) Nr. 2366/98 21 straipsnio 1 dalies a ir b punktuose numatyti dydžiai yra tokie:
- Graikijai | atitinkamai 2,0 ir 2,0 eurai, |
- Ispanijai | atitinkamai 4,5 ir 2,2 euro, |
- Prancūzijai | atitinkamai 0,0 ir 0,0 eurų, |
- Italijai | atitinkamai 2,0 ir 2,2 euro, |
- Portugalijai | atitinkamai 0,0 ir 5,5 euro. |
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 13 d.